
REPUBLIKA HRVATSKA

VUKOVARSKO-SRIJEMSKA ŽUPANIJA
OPĆINA STARI JANKOVCI
       Jedinstveni upravni odjel
KLASA: UP/I 112-03/19-01/01 
URBROJ:  2188/10-02-04/1-19
U Stari Jankovci, 3. travnja 2019.
Na temelju članka 5. stavka, članka 24. i 29. Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08, 61/11, 04/18) po objavljenom Oglasu za izbor i prijam od 8. ožujka 2019. godine, pročelnica Jedinstvenog upravnog odjela Općine Stari Jankovci, po službenoj dužnosti donosi
R J E Š E N J E
O PRIJMU U SLUŽBU
1. ANITA JAKOVLJEVIĆ, magistra primarnog obrazovanja, visoke stručne spreme, s navršenih 1 godina radnog staža prima se u službu u Jedinstveni upravni odjel Općine Stari Jankovci, na određeno vrijeme, na rok do 30.11.2019. s probnim radom u trajanju od dva mjeseca na radno mjesto Stručni suradnik – voditeljica projekta „CompetenceNet“.
2. Dan početka rada, te druga prava, obveze i odgovornosti utvrditi će se rješenjem o rasporedu na radno mjesto po izvršnosti ovog rješenja.

3. Imenovana nema položen državni stručni ispit, no budući služba ne traje godinu dana nema obvezu polaganja istog.

O b r a z l o ž e n j e
Općina Stari Jankovci objavila je Oglasu za izbor i prijam dana 8. ožujka 2019. godine putem Hrvatskog zavoda za zapošljavanje te na web stranici Općine www.o-jankovci.hr i to za izbori i prijam u službu 1 izvršitelja/ica radi obavljanja poslova na radnom mjestu Stručni suradnik/ica- voditelj/ica projekta „CompetenceNet“  - projekt INTERREG IPA, program prekogranične suradnje Hrvatska – Bosna i Hercegovina – Crna Gora 2014 – 2020. (HR-BA-ME) – na određeno vrijeme na rok zaključno sa 30.11.2019. godine. Opis poslova i podaci o plaći radnog mjesta, sadržaj i način testiranja, te pravni izvori za pripremanje kandidata/kinja objavljeni su na web stranici Općine istovremeno s objavom Oglasa za izbor i prijam.

Sukladno Pravilniku o unutarnjem redu (Službeni vjesnik Vukovarsko – srijemske županije 8/16, 12/17, 9/18, 11/18, 2/19) stručni uvjeti za prijem i raspored na navedeno radno mjesto su slijedeći: magistra struke ili stručni specijalist, sveučilišni ili stručni prvostupnik struke i najmanje jedna godina radnog iskustva na odgovarajućim poslovima.
U samom Oglasu za izbor i prijam tražene su i organizacijske sposobnosti, poznavanje rada na računalu i poznavanje engleskog jezika.

Sukladno članku 20. Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08, 61/11, 04/18) pročelnica Jedinstvenog upravnog odjela je imenovala Povjerenstvo za provedbu natječaja KLASA: 112-03/19-01/02;URBROJ: 2188/10-04/1-19-04.

Povjerenstvo je pregledom pristiglih prijava, pristiglo ih je 5 pozvalo samo 2 kandidatkinje na testiranje jer preostali nisu imali potpunu zatraženu dokumentaciju i nisu udovoljili formalnim uvjetima.

Poziv na prethodnu  provjeru znanja i sposobnosti objavljen je na web stranici Općine 16. ožujka 2019. godine s pozivom na testiranje 25. ožujka 2019. godine.

Na testiranje su se odazvale obje kandidatkinje, a nakon provedenog pismenog testiranja, obje kandidatkinje  su imale više od 50% točnih odgovora stoga su obje pozvane na intervju u kojem se utvrdio interes za obavljanje ovog posla, profesionalni ciljevi i motivacija.
Na temelju provedenog testiranja i intervjua Povjerenstvo za provedbu natječaja je složilo rang listu kandidatkinja prema ukupnom broju bodova ostvarenih na testiranju i intervjuu.

Temeljem navedenog, za prijam u službu u Jedinstveni upravni odjel Općine Stari Jankovci na radno mjesto  Stručni suradnik/ica- voditelj/ica projekta „CompetenceNet“  - projekt INTERREG IPA, program prekogranične suradnje Hrvatska – Bosna i Hercegovina – Crna Gora 2014 – 2020. (HR-BA-ME) – na određeno vrijeme na rok zaključno sa 30.11.2019. godine izabrana je kandidatkinja Anita Jakovljević jer je postigla bolji rezultat na provedenom testiranju, odnosno prema utvrđenoj rang listi kandidata.
Kandidatkinja Anita Jakovljević ispunjava sve formalne uvjete tražene Oglasom za izbor i prijam za raspored za navedeno radno mjesto jer je magistra struke i ima jednu godinu radnog iskustva te je osposobljena za samostalni rad na računalu. Po službenoj dužnosti je provjereno nepostojanje zapreka za prijam u službu iz članka 49. Zakona.

Sukladno navedenom, utvrđeno je da je imenovana kandidatkinja najbolja kandidatkinja za prijam u službu na navedeno radno mjesto, obzirom na postignute rezultate iz pisane provjere znanja, kao i činjenicu da je u razgovoru s Povjerenstvom pokazala iznimnu motiviranost za rad u službi, da ima jasan profesionalni cilj i da se educira i polaže ispite za voditelja projekata čime je dokazala i interes u području radnog mjesta za koje se i prima u službu.

Imenovana neće bit zaposlena u službi dovoljno dugo da bi imala obvezu polaganja stručnog ispita jer joj je za isto potrebno najmanje 1 godina rada u lokalnoj samoupravi koji uvjet neće imati ispunjen budući služba traje do 30.11.2019.
Ovo rješenje se dostavlja javnom objavom na web stranici Općine Stari Jankovci www.o-jankovci.hr, ali će se dostaviti i kandidatkinjama s dostavnicom. Dostava se smatra obavljenom istekom roka od 8 dana od dana objave rješenja na web Općine Stari Jankovci.

 Sukladno odredbi članka 27. Zakona o službenicima i namještenicima u lokalnoj i područnoj (regionalnoj) samoupravi («Narodne novine» broj 86/08, 61/11, 04/18) po konačnosti rješenja o prijmu donosi se rješenje o rasporedu.

Slijedom navedenog odlučeno je kao u izreci ovog rješenja.

Uputa o pravnom lijeku: 
Protiv ovog Rješenja kandidatkinje imaju pravo na žalbu općinskom načelniku u roku od 8 dana. Žalba ne odgađa izvršenje rješenja o prijmu u službu. 

Pročelnica Jedinstvenog upravnog odjela
Dubravka Vrselja, sruč.spec.admin.publ.

Objava na web stranici Općine Stari Jankovci

Dostaviti:
1. svim kandidatkinjama
2. Pismohrana, ovdje
